CELEX: 32011D0018(01)
Language: el
Date: 2011-11-03 00:00:00
Title: 2011/788/ΕΕ: Απόφαση της Ευρωπαϊκής Κεντρικής Τράπεζας, της 3ης Νοεμβρίου 2011 , που τροποποιεί την απόφαση ΕΚΤ/2010/23 σχετικά με την κατανομή του νομισματικού εισοδήματος των εθνικών κεντρικών τραπεζών των κρατών μελών με νόμισμα το ευρώ (ΕΚΤ/2011/18)

2.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 319/116
            
         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 3ης Νοεμβρίου 2011
   που τροποποιεί την απόφαση ΕΚΤ/2010/23 σχετικά με την κατανομή του νομισματικού εισοδήματος των εθνικών κεντρικών τραπεζών των κρατών μελών με νόμισμα το ευρώ
   (ΕΚΤ/2011/18)
   (2011/788/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως το άρθρο 32,
   Εκτιμώντας τα ακόλουθα:
   
               (1)
            
            
               Η απόφαση ΕΚΤ/2010/23, της 25ης Νοεμβρίου 2010, σχετικά με την κατανομή του νομισματικού εισοδήματος των εθνικών κεντρικών τραπεζών των κρατών μελών με νόμισμα το ευρώ (1) προβλέπει τη θέσπιση μηχανισμού συγκέντρωσης και κατανομής του εισοδήματος που προκύπτει από πράξεις νομισματικής πολιτικής.
            
         
               (2)
            
            
               Η απόφαση ΕΚΤ/2011/17, της 3ης Νοεμβρίου 2011, σχετικά με την εφαρμογή του δεύτερου προγράμματος αγοράς καλυμμένων ομολογιών (2) προβλέπει τη θέσπιση δεύτερου προγράμματος αγοράς καλυμμένων ομολογιών για σκοπούς νομισματικής πολιτικής.
            
         
               (3)
            
            
               Το διοικητικό συμβούλιο κρίνει ότι οι καλυμμένες ομολογίες που αγοράζονται σύμφωνα με την απόφαση ΕΚΤ/2011/17 θα πρέπει, όπως άλλωστε προβλέπεται και στην περίπτωση της αγοράς ομολογιών σύμφωνα με την απόφαση ΕΚΤ/2009/16, της 2ας Ιουλίου 2009, σχετικά με την εφαρμογή του προγράμματος αγοράς καλυμμένων ομολογιών (3), να θεωρείται ότι παράγουν εισόδημα βάσει του επιτοκίου αναφοράς σύμφωνα με τα οριζόμενα στην απόφαση ΕΚΤ/2010/23.
            
         
               (4)
            
            
               Η απόφαση ΕΚΤ/2010/23 θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποίηση
   Το άρθρο 3 παράγραφος 1 της απόφασης ΕΚΤ/2010/23 αντικαθίσταται από το ακόλουθο κείμενο:
   
      «1.   Το ποσό του νομισματικού εισοδήματος κάθε ΕθνΚΤ καθορίζεται με υπολογισμό του πραγματικού εισοδήματος που προκύπτει από τα ταυτοποιήσιμα στοιχεία του ενεργητικού, τα οποία καταγράφονται στα λογιστικά της βιβλία. Κατ’ εξαίρεση σε σχέση με τα παραπάνω, θεωρείται ότι ο χρυσός δεν παράγει εισόδημα και ότι οι τίτλοι που διακρατούνται για σκοπούς νομισματικής πολιτικής βάσει της απόφασης ΕΚΤ/2009/16, της 2ας Ιουλίου 2009, σχετικά με την εφαρμογή του προγράμματος αγοράς καλυμμένων ομολογιών (4), και της απόφασης ΕΚΤ/2011/17, της 3ης Νοεμβρίου 2011, σχετικά με την εφαρμογή του δεύτερου προγράμματος αγοράς καλυμμένων ομολογιών (5), παράγουν νομισματικό εισόδημα με βάση το επιτόκιο αναφοράς.
   
   Άρθρο 2
   Τελική διάταξη
   Η παρούσα απόφαση αρχίζει να ισχύει την 31η Δεκεμβρίου 2011.
   
      Φρανκφούρτη, 3 Νοεμβρίου 2011.
      
         
            Ο πρόεδρος της ΕΚΤ
         
         Mario DRAGHI
      
   
   
      (1)  ΕΕ L 35 της 9.2.2011, σ. 17.
   
      (2)  ΕΕ L 297 της 16.11.2011, σ. 70.
   
      (3)  ΕΕ L 175 της 4.7.2009, σ. 18.
   
      (4)  ΕΕ L 175 της 4.7.2009, σ. 18.
   
      (5)  ΕΕ L 297 της 16.11.2011, σ. 70.»